कुरान की रोशनी में जिंदगी बिताने का पैगाम दिया
हजरतमुहम्मद सल्लाहो अहले वसलम के जन्मदिन के उपलक्ष्य में मुस्लिम समाज ने ईद मिलादुन्नबी जोश उल्लास से मनाया। मुसलमानों ने सगाफ्ती दीनी भाईचारा को दर्शाते हुए मुस्लिम ह्यूमन वेलफेयर सोसाइटी के नेतृत्व में छठी जलसा निकाला जिसकी शुरुआत जनाब सैयद शरीफ बुखारी ने किया। जलसा में सिरतुल नबी, इमाम अहमद राजा सोसाइटी ख्वाजा गरीब नवाज यंग सोसाइटी तथा सिमना सोसाइटी के लोगों ने बढ़-चढ़कर भाग लिया और हजरत साहिब की शान में नारे लगाकर इलाके को मुबारक दी। जलसे में हजारों की संख्या में मुस्लिम समाज के लोगों ने शिरकत करके इजहारे अकीदत पेश की। ईदगाह से प्रारंभ हुआ जलसा संजय नगर, सिरकी बाजार, धोबी बाजार, माल रोड से होते हुए बाबा हाजीरतन शाह के मजार पर खत्म हुआ जहां समाज को मुबारक देते हुए जिला इमाम अलहाज रमजान ने हुजूर मुहम्मद साहेब द्वारा इंसानियत को प्यार मुहब्बत से जिंदगी कुरान हदीश की रोशनी में गुजारने की सलाह दी। बाबा हाजीरतन शाह को खिराजे अकीदत पेश की गई और देश की तमाम आवाम के लिए सुख-समृद्धि के लिए दुआ मांगी। उन्होंने आतंकवाद एवं आईएसआईएस जैसे संगठनों की निंदा की और सूफी संस्कृति को बढ़ावा देने की सिफारिश की। अकीदतमंदों के लिए लंगर का प्रबंध दरगाह बाबा हाजीरतन शाह में किया गया।
ईद मिलादुन्नबी के अवसर पर जलसा निकालता मुस्लिम भाईचारा।
hin_Deva hin_Deva bho_Deva